**HARIDUS- JA TEADUSMINISTEERIUMI JA TARTU LINNA VAHELINE**

**HALDUSLEPING**

**Tartus 2015. a**

Lähtudes Haridus- ja Teadusministeeriumi ja Tartu linna vahel 15.03.2013. a sõlmitud kokkuleppest ning Tartu linna soovist anda üle Tartu Tamme Gümnaasiumi pidamine riigile, sõlmivad **Haridus- ja Teadusministeerium**, keda esindab seaduse alusel minister **Jevgeni Ossinovski** ja

**Tartu linn**, keda esindab Tartu Linnavalitsuse .... korralduse ... alusel linnapea **Urmas Klaas**, (edaspidi ka *pool* või koos *pooled*) halduslepingu (edaspidi *leping*) alljärgnevas:

**I Üldsätted**

1. Leping sõlmitakse põhikooli– ja gümnaasiumiseaduse § 81 lõike 4 alusel. Lepingu esemeks on määrata tegevused ja tingimused Tartu Tamme Gümnaasiumi pidamise Tartu linnalt riigile üleandmiseks pärast Tartu Tamme Gümnaasiumi ümberkorraldamist.
2. Käesoleva lepingu sõlmimisel juhindutakse Tartu Linnavolikogu 22.02.2012 otsusest nr 324 „Tartu linna munitsipaalüldhariduskoolide ümberkorraldamine“, Haridus- ja Teadusministeeriumi ja Tartu Linnavalitsuse vahel 18.01.2013. a sõlmitud ühiste kavatsuste kokkuleppest ning Haridus- ja Teaduministeeriumi ning Tartu linna vahel 15.03.2013. a sõlmitud kokkuleppest, Tartu Linnavolikogu ... 2015. a otsusest nr .
3. Tartu linn korraldab alates 1. augustist 2015 ümber Tartu Tamme Gümnaasium järgmiselt:

1) eraldab Tartu Tamme Gümnaasiumist põhikooliosa ja asutab selle baasil 1. augustil 2015 uue põhikoolina tegutseva kooli;

2) lõpetab 31. juulil 2015 Tartu Tamme Gümnaasiumi koolitustegevuse põhihariduse tasemel.

1. Tartu Tamme Gümnaasiumi pidamine antakse üle 1. septembril 2015. a (Tartu linna tegevus kooli pidajana lõpeb 31.08.2015). Kõik lepingus toodud tähtajad kehtivad juhul, kui kõik vastavale toimingule või otsusele eelnenud toimingud või otsused on tehtud lepingus märgitud tähtajaks. Juhul, kui toimingu või otsusega viivitamine või muud pooltest sõltumatud asjaolud seavad ohtu käesolevas punktis toodud tähtajaks tulemuse saavutamise, siis lepivad pooled kokku lepingus kokku lepitud tähtaegade muutmises.
2. Haridus- ja Teadusministeerium juhindub Tartu Tamme Gümnaasiumi pidamisel gümnaasiumi riiklikust õppekavast, olemasolevate õppesuundade (humanitaarsuund, loodussuund, meditsiinisuund ja tehnoloogiasuund) jätkumisest, riigigümnaasiumide kvaliteedikokkuleppest ning kooli ajaloo ja traditsioonide (sh lipp, märk, lendude loetelu, koostöö vilistlastega) säilitamise vajadusest. Pooled toetavad igakülgselt Tartu Tamme Gümnaasiumi ja sellest eraldunud põhikooliosa omavahelist koostööd.
3. Tartu Tamme Gümnaasium on ka pärast gümnaasiumi üleandmist Tartu koolivõrgu osa ja kaasatakse linna haridusvaldkonna küsimuste aruteludesse ning otsuste tegemistesse ja muudesse sellega seonduvatesse protsessidesse. Pooled teevad Tartus asuvate gümnaasiumide iga-aastase vastuvõtu korraldamisel koostööd (riigigümnaasiumisse võetakse igal õppeaastal õppima eeldatavalt 180 õpilast).

**II Üleantava kooli ülesanded**

1. Üleantava kooli ülesanded sätestatakse Tartu Tamme Gümnaasiumi põhimääruses. Gümnaasiumis jagatakse kaasaegse ühiskonna vajadustele vastavat haridust, mille kaudu kujundatakse õppijate valmisolekut elukestvaks õppeks ja teadlikeks karjäärivalikuteks, suutlikkust rakendada kriitilist analüüsioskust mitmekesises teabekeskkonnas, kodanikualgatust ja ettevõtlikkust, hoolivust enda, kaasinimeste ja ümbritseva keskkonna suhtes. Pooled teevad koostööd kooli põhimääruse eelnõu koostamisel.
2. Üleantava kooli ülesanded ei muutu kooli pidamise üleandmisel.

**III Õpilaste õpingute jätkamise tingimused ja kord**

1. Tartu Tamme Gümnaasiumi gümnaasiumiosa õpilased saavad pärast kooli pidamise üleandmist jätkata õpinguid olemasolevatel õppesuundadel (humanitaarsuund, loodussuund, meditsiinisuund ja tehnoloogiasuund) õppekava järgi, millel nad õppima asusid.

**IV Koolitöötajate töö jätkamise tingimused ja kord üleantavas koolis**

1. Ümberkorraldatud Tartu Tamme Gümnaasiumi töötajate töölepingud lähevad töölepingu seaduse § 112 kohaselt muutumatul kujul üle Haridus- ja Teadusministeeriumile alates 1. septembrist 2015. a.
2. 31. augustini 2015 väljateenitud töötasud tasub Tartu linn.

**V Kooli kasutuses oleva vara uuele kooli pidajale üleandmise tingimused, kord ja tähtaeg**

1. Tartu linn annab linnale kuuluvast koolihoonest aadressil Tartu, Nooruse 9 (edaspidi *koolihoone*) Eesti Vabariigile Haridus- ja Teadusministeeriumi kaudu kasutusse Tartu Tamme Gümnaasiumi pidamiseks vajaliku hooneosa (ainukasutusse orienteeruvalt 5432,6 m² ja ühiskasutusse orienteeruvalt 147,3 m²), mis on rekonstrueeritud Euroopa Liidu ning Eesti Vabariigi toetusel. Ruumide kasutusse andmise kohta sõlmitakse eraldi leping.
2. Tartu linn annab hiljemalt 31. augustiks 2015. a Haridus- ja Teadusministeeriumile tasuta üle ümberkorraldatud Tartu Tamme Gümnaasiumi kasutuses oleva õppekirjanduse (õpikud ja muud õppetööga seotud teavikud) ning muud õppe- ja kasvatustegevuse läbiviimiseks vajalikud vahendid, kui ei ole teisiti kokku lepitud.

**VI Kooli asjaajamise uuele kooli pidajale üleandmise tingimused, kord ja tähtaeg**

1. Haridus- ja Teadusministeerium võtab üle Tartu Tamme Gümnaasiumi asjaajamise, sh koolitegevust ja haldamist puudutavad lepingud hiljemalt 31. augustil 2015. a.
2. Asjaajamise üleandmisel koostatakse üleandmise-vastuvõtmise akt. Asjaajamise üleandmise-vastuvõtmise aktiga annab Tartu linn, keda esindab Tartu Linnavalitsuse haridusosakonna juhataja, Tartu Tamme Gümnaasiumi asjaajamise üle Haridus- ja Teadusministeeriumi volitatud riigigümnaasiumi direktorile 31.08.2015 seisuga. Asjaajamise üleandmise-vastuvõtmise akt esitatakse kinnitamiseks Haridus- ja Teadusministeeriumi kantslerile.
3. Pärast 01.09.2015 väljastab põhikooli lõputunnistuste dublikaate põhikoolina tegutsemist jätkav kool, gümnaasiumi lõputunnistuste dublikaate väljastab Tartu Tamme Gümnaasium.

**VII Kooli pidamise üleandmisega kaasnevate võimalike organisatsiooniliste ja eelarveliste küsimuste ning muude varalisi kohustusi ja õigusi käsitlevate küsimuste lahendamine**

1. Tartu Linnavalitsus teavitab kirjalikku taasesitamist võimaldavas vormis kooli pidamise üleandmisest Tartu Tamme Gümnaasiumi hoolekogu, töötajaid, õpilasi ja nende vanemaid hiljemalt 31. märtsiks 2015. a.
2. Tartu Linnavalitsus lõpetab Tartu Tamme Gümnaasiumi hoolekogu tegevuse seisuga 31. august 2015. a.
3. Tartu Linnavalitsus määrab oma esindaja Tartu Tamme Gümnaasiumi hoolekogusse hiljemalt 30. septembriks 2015. a

**VIII Lepingu lõpetamine**

1. Lepingu pooltel on õigus leping omavahelisel kirjalikul kokkuleppel igal ajal lõpetada.

Haridus- ja Teadusministeerium Tartu linn

Jevgeni Ossinovski Urmas Klaas

minister linnapea